Η απόλυτη ζύμη για πίτσα μόνο με 2 υλικά, βήμα βήμα

Θέλεις πίτσα, αλλά τη θέλεις τώρα; Δοκίμασε αυτή τη ζύμη για πίτσα μόνο με αλεύρι και γιαούρτι, έτοιμη σε 3-4 λεπτά!

500 γρ. αλεύρι που φουσκώνει μόνο του, 500 γρ. γιαούρτι στραγγιστό
Βάζουμε στον κάδο του μίξερ το αλεύρι και το γιαούρτι και ζυμώνουμε για 4 λεπτά στο μίξερ ή στο χέρι. Αν θέλουμε, προσθέτουμε στη ζύμη αλάτι, αλλά μπορούμε να το βάλουμε και από πάνω, μαζί με τα υλικά της επικάλυψης.Κόβουμε τη ζύμη στη μέση, τη βάζουμε σε αλευρωμένη επιφάνεια και την ανοίγουμε με τον πλάστη σε στρογγυλό φύλλο πάχους περίπου 4 χιλιοστών.Τη βάζουμε σε λαδωμένο ρηχό ταψί πίτσας ή πάνω σε μια λαμαρίνα στρωμένη με λαδόκολλα και, αν θέλουμε, γυρνάμε λίγο την περιφέρεια προς τα μέσα σχηματίζοντας ένα στεφάνι περιφερειακά.Την αλατίζουμε (αν θέλουμε, μπορούμε να βάλουμε αλάτι κατά το ζύμωμα, αλλιώς την αλατίζουμε πριν βάλουμε τα υλικά της επικάλυψης).Βάζουμε πάνω τα υλικά της αρεσκείας μας, σκεπάζουμε με λαδόκολλα και ψήνουμε σε προθερμασμένο φούρνο στους 200°C (αντιστάσεις πάνω κάτω) για περίπου 30 λεπτά.
Αλεύρι (ζύμες),Γιαούρτι